# ΑΠΟΤΕΛΕΣΜΑΤΑ ΟΜΙΛΟΥ ΟΤΕ ΓΙΑ ΤΟ A’ ΤΡΙΜΗΝΟ ΤΟΥ 2025

**Σύνοψη**

* **Δυναμικό ξεκίνημα στην Ελλάδα το 2025, με αύξηση κατά 1% στα έσοδα και κατά 1,8% στο προσαρμοσμένο EBITDA (AL)** 
  + **Συνεχίζεται η θετική δυναμική στην κινητή: αύξηση 1,2% στα έσοδα από υπηρεσίες και 6,1% στους συνδρομητές συμβολαίου**
  + **Σημαντική βελτίωση στα έσοδα από υπηρεσίες λιανικής σταθερής**
  + **Διψήφια αύξηση των εσόδων από υπηρεσίες τηλεόρασης**
  + **Θετικές επιδόσεις στο FTTH: οι συνδρομητές FTTH ανήλθαν σε 430χιλ. – ισχυρή αύξηση στο τρίμηνο κατά 36χιλ.**
  + **Διαθεσιμότητα FTTH σε περίπου 1,8 εκατ. νοικοκυριά κι επιχειρήσεις, με το ποσοστό διείσδυσης να αυξάνεται σε 29%**

|  |  |  |  |
| --- | --- | --- | --- |
| **(Εκατ.€)** | **Q1’25** | **Q1'24** | **y-o-y** |
| Κύκλος Εργασιών | 878,8 | 877,6 | +0,1% |
| Προσαρμοσμένο EBITDA (AL) | 329,1 | 326,0 | +1,0% |
| *Περιθώριο (%)* | *37,4%* | *37,1%* | *+0,3μον* |
| Προσαρμοσμένο EBITDA (AL) – Ελλάδα | 329,1 | 323,2 | +1,8% |
| *Περιθώριο (%)* | *40,2%* | *39,8%* | *+0,4μον* |
| EBIT | 186,2 | 182,2 | +2,2% |
| Κέρδη κατανεμημένα στους μετόχους της Εταιρείας | 148,9 | 134,8 | +10,5% |
| Προσαρμοσμένα Κέρδη κατανεμημένα στους μετόχους της Εταιρείας | 159,4 | 142,5 | +11,9% |
| *Βασικά Κέρδη ανά μετοχή (€)* | *0,3673* | *0,3242* | *+13,3%* |
| Επενδύσεις σε πάγια περιουσιακά στοιχεία | 125,5 | 117,5 | +6,8% |
| Ελεύθερες Ταμειακές Ροές (AL) | 96,7 | 127,1 | -23,9% |
| Προσαρμοσμένες Ελεύθερες Ταμειακές Ροές (AL) | 108,9 | 130,0 | -16,2% |
| Ταμειακά Διαθέσιμα &Ταμειακά Ισοδύναμα | 549,6 | 567,8 | -3,2% |
| Καθαρός δανεισμός | 561,7 | 521,0 | +7,8% |

*Σημείωση : Για επεξηγήσεις και υπολογισμό των Προσαρμοσμένων μεγεθών/δεικτών βλ. την* [*Ενότητα Εναλλακτικοί Δείκτες Μέτρησης Απόδοσης*](#ΕΝΑΛΛΑΚΤΙΚΟΙ)*.*

**Μήνυμα του Προέδρου και Διευθύνοντος Συμβούλου, κ. Κώστα Νεμπή**

«Ξεκινήσαμε δυναμικά το 2025, με τις επιδόσεις του Α’ τριμήνου να αποτυπώνουν την ευθυγράμμιση με τους στόχους μας, την προσήλωσή μας στην ψηφιακοποίηση της χώρας, αλλά και την αναπτυξιακή μας δυναμική. Η στρατηγική μας αποδίδει, καθώς αυξήσαμε τα έσοδα και την προσαρμοσμένη λειτουργική κερδοφορία μας, και σημειώσαμε θετικές επιδόσεις στην κινητή, την ευρυζωνικότητα, την τηλεόραση και τις υπηρεσίες ICT. Στην κινητή, ενισχύσαμε την ηγετική μας θέση στην αγορά. Στη σταθερή, ενισχύσαμε σημαντικά τις επιδόσεις μας, αυξάνοντας τους πελάτες υπηρεσιών οπτικών ινών και διαθέτοντας πιο ελκυστικές προϊοντικές προτάσεις. Οι συνεχείς επενδύσεις μας σε υποδομές FTTH και 5G παραμένουν καθοριστικής σημασίας για την υπεροχή του δικτύου μας, καθώς επιτρέπουν εξαιρετικά γρήγορη και αξιόπιστη συνδεσιμότητα και άριστη εμπειρία, ενισχύοντας περαιτέρω την πιστότητα των πελατών.

Πρόσφατα, προχωρήσαμε στο λανσάρισμα της νέας εμπορικής μας ταυτότητας, ενώνοντας τις δυνάμεις της COSMOTE με την TELEKOM, την κορυφαία μάρκα στις τηλεπικοινωνίες παγκοσμίως. Η COSMOTE TELEKOM αναμένεται να εδραιώσει περαιτέρω τη θέση μας ως μέλος ενός παγκόσμιου τηλεπικοινωνιακού Ομίλου, με μεγάλη δύναμη και οικονομίες κλίμακας, διαφοροποιώντας μας ακόμα περισσότερο από τον ανταγωνισμό. Κοιτώντας μπροστά, εστιάζουμε στην αξιοποίηση της τεχνολογικής υπεροχής και του μεγέθους του Ομίλου TELEKOM για να παραμείνουμε στην αιχμή της καινοτομίας και να δημιουργήσουμε επιπλέον αξία. Υλοποιώντας βήμα-βήμα τη στρατηγική μας, ερχόμαστε όλο και πιο κοντά στο στόχο μας να επιτύχουμε μακροπρόθεσμα οφέλη για όλα τα ενδιαφερόμενα μέρη».

**ΠΡΟΟΠΤΙΚΕΣ**

Σε ένα περιβάλλον προκλήσεων, όπως η παγκόσμια οικονομική επιβράδυνση και ο εντεινόμενος ανταγωνισμός, ο ΟΤΕ διαθέτει όλα τα εχέγγυα να πετύχει τους στόχους του, χάρη στην ισχυρή παρουσία του στην αγορά και τις στρατηγικές του πρωτοβουλίες. Συνεπής με τη στρατηγική του, το 2025 ο ΟΤΕ θα συνεχίσει να επενδύει σε προηγμένα δίκτυα, ενισχύοντας την τεχνολογική του υπεροχή. Η Εταιρεία στοχεύει να καλύψει με δίκτυο FTTH περίπου 2,1 εκατομμύρια σπίτια κι επιχειρήσεις μέχρι το τέλος του 2025, διατηρώντας την ηγετική της θέση στην κάλυψη του δικτύου και ενισχύοντας τη δυνατότητα προσέλκυσης και αναβάθμισης των πελατών, συμβάλλοντας με τον τρόπο αυτό στη μακροπρόθεσμη κερδοφόρα ανάπτυξή της.

Παράλληλα θα συνεχίσει να επεκτείνει την κάλυψη του δικτύου **5G Stand-Alone (SA)** διατηρώντας το τεχνολογικό ανταγωνιστικό του πλεονέκτημα, και ενισχύοντας τη διαθεσιμότητα υπηρεσιών FWA όπου χρειάζεται. Ο ΟΤΕ συνεχίζει να ενισχύει τον ηγετικό του ρόλο σε ό,τι αφορά τις ψηφιακές υποδομές της χώρας, βελτιώνοντας την εμπειρία πελάτη μέσω στοχευμένων επενδύσεων σε ψηφιακές υπηρεσίες και σημεία επαφής και συνεχίζοντας τον μετασχηματισμό των λειτουργιών του, με στόχο τη μεγαλύτερη αποτελεσματικότητα και την προώθηση της καινοτομίας.

Λαμβάνοντας υπόψη την τρέχουσα δυναμική της αγοράς στην Ελλάδα, ο ΟΤΕ εκτιμά ότι θα συνεχίσει την αναπτυξιακή του πορεία για το υπόλοιπο του έτους. Στις **ευρυζωνικές** υπηρεσίες, οι δύο διαθέσιμες επιδοτήσεις FTTH (το κουπόνι Gigabit και το κουπόνι Smart Readiness) θα ενισχύσουν περαιτέρω τη διείσδυση των υπηρεσιών FTTH. Τις ευρυζωνικές υπηρεσίες αναμένεται να επηρεάσει θετικά και η υπηρεσία FWA. Στην **τηλεόραση**, ο ΟΤΕ επεκτείνει την πελατειακή του βάση ενισχύοντας ταυτόχρονα το μηνιαίο μέσο έσοδο ανά πελάτη (ARPU), επωφελούμενος από τη συμφωνία αμοιβαίας διάθεσης αθλητικού περιεχομένου με τη NOVA. Επιπλέον, ο νέος νόμος κατά της πειρατείας που ψηφίστηκε τον Φεβρουάριο του 2025, αναμένεται να ενισχύσει περαιτέρω τη θέση του ΟΤΕ στην αγορά. Στην **κινητή**, η μεγάλη πελατειακή βάση της καρτοκινητής και οι πρωτοβουλίες για τη μετάβαση των πελατών σε υπηρεσίες υψηλότερης αξίας, παρέχουν ευκαιρίες για περαιτέρω ανάπτυξη. Η θετική δυναμική στη συνδρομητική βάση συμβολαίων που αναμένεται να συνεχιστεί το 2025, καθώς και πρόσφατες πρωτοβουλίες στην καρτοκινητή, αναμένεται να υποστηρίξουν την ανάπτυξη της κινητής. Στον τομέα **ICT**, ο ΟΤΕ, ως ένας από τους κύριους Systems Integrators για τις επιχειρήσεις και τον δημόσιο τομέα στην Ελλάδα και την Ευρωπαϊκή Ένωση, αναμένεται να συνεχίσει να επωφελείται από τη σταδιακή υλοποίηση του Σχεδίου Ανάκαμψης και Ανθεκτικότητας. Στις υπηρεσίες **χονδρικής**, o ΟΤΕ εκτιμά πως οι προκλήσεις θα συνεχιστούν. Η συμφωνία εκπτώσεων όγκου στην αγορά χονδρικής FTTH αναμένεται να ενισχύσει περαιτέρω τη μετάβαση σε υπηρεσίες οπτικών ινών και την αξιοποίηση των επενδύσεων.

Στην Ρουμανία, το δύσκολο περιβάλλον εξακολουθεί να επηρεάζει τις επιδόσεις, ενώ συνεχίζεται η προσπάθεια αποεπένδυσης, με τη διαδικασία εγκρίσεων από τις ρυθμιστικές αρχές και τις διαπραγματεύσεις, να είναι σε εξέλιξη.

*Στόχοι 2025*

* **Ελεύθερες Ταμειακές Ροές (FCF):** Ο Όμιλος ΟΤΕ αναμένει για το 2025 ελεύθερες ταμειακές ροές ύψους €460 εκατ. περίπου, συμπεριλαμβανομένου του εκτιμώμενου ταμειακού ελλείμματος της TELEKOM ROMANIA MOBILE (TKRM), σε περίπτωση που δεν ολοκληρωθεί η πώλησή της.
* **Επενδύσεις (CAPEX):** Οι επενδύσεις του Ομίλου για το 2025 αναμένεται να κυμανθούν από €610 εκατ. έως €620 εκατ., καθώς η Εταιρεία συνεχίζει την ανάπτυξη της υποδομής FTTH.
* **Προσαρμοσμένο EBITDA (AL):** O OTE εκτιμά ότι το EBITDA στην Ελλάδα θα αυξηθεί κατά περίπου 2%, καθώς αναμένει ισχυρές επιδόσεις στους βασικούς τομείς (κινητή, ευρυζωνικές υπηρεσίες και τηλεόραση), σε συνδυασμό με αποτελεσματική διαχείριση του κόστους σε διάφορους τομείς.

**ΑΜΟΙΒΕΣ ΠΡΟΣ ΤΟΥΣ ΜΕΤΟΧΟΥΣ ΓΙΑ ΤΟ 2025**

Ο ΟΤΕ προτίθεται να διανείμει το 98% περίπου των αναμενόμενων ελεύθερων ταμειακών ροών για το 2025 ύψους €460 εκατ. περίπου. Η συνολική Αμοιβή προς τους Μετόχους για το 2025 θα ανέλθει σε περίπου €451 εκατ. και θα επιμεριστεί σε προτεινόμενο μέρισμα αξίας €298 εκατ. και σε Πρόγραμμα Απόκτησης Ιδίων Μετοχών ύψους €153 εκατ. περίπου. Σε περίπτωση που η πώληση της TELEKOM ROMANIA MOBILE ολοκληρωθεί επιτυχώς μέσα στο 2025 και αναλόγως το αποτέλεσμα, το προτεινόμενο ποσό για την αμοιβή των μετόχων θα προσαρμοστεί κατάλληλα ώστε να αντικατοπτρίζει τον πραγματικό αντίκτυπο στις ελεύθερες ταμειακές ροές του Ομίλου.

Το Πρόγραμμα Απόκτησης Ιδίων Μετοχών για το 2025 ξεκίνησε στις 28 Φεβρουαρίου 2025 και είναι σε εξέλιξη. Μέχρι σήμερα, ο ΟΤΕ έχει προβεί σε επαναγορά μετοχών ύψους περίπου €30 εκατ. To προτεινόμενο μέρισμα αντιστοιχεί σε €0,7216 ανά μετοχή. Το μέρισμα αναμένεται να καταβληθεί στις 9 Ιουλίου 2025. Σημειώνεται ότι οι ίδιες μετοχές που θα κατέχει η Εταιρεία κατά την ημερομηνία αποκοπής του μερίσματος, δεν δικαιούνται μέρισμα. Συνεπώς, το μέρισμα που θα αντιστοιχεί σε αυτές τις ίδιες μετοχές, θα προσαυξήσει το μέρισμα των λοιπών μετόχων σύμφωνα με το νόμο.

**ΟΜΙΛΟΣ ΟΤΕ**

**Τα ενοποιημένα έσοδα του Ομίλου ΟΤΕ** το Α’ τρίμηνο του 2025 παρέμειναν σχεδόν αμετάβλητα στα €878,8 εκατ., καθώς η αύξηση που σημειώθηκε στην Ελλάδα σχεδόν αντισταθμίστηκε από τις συνεχιζόμενες προκλήσεις στις δραστηριότητες στην Ρουμανία. Στην Ελλάδα, τα έσοδα αυξήθηκαν κατά 0,8%, καθώς η θετική δυναμική στην κινητή, τις υπηρεσίες τηλεόρασης, τις ευρυζωνικές υπηρεσίες και τα έργα ICT αντιστάθμισε την αναμενόμενη πτώση στις υπηρεσίες χονδρικής. Στην Ρουμανία, μία άκρως ανταγωνιστική αγορά, τα έσοδα μειώθηκαν κατά 8,0% στο τρίμηνο, στα €60,9 εκατ.

**Τα συνολικά λειτουργικά έξοδα του Ομίλου**, εξαιρουμένων των αποσβέσεων, των απομειώσεων, και των επιβαρύνσεων που σχετίζονται με Προγράμματα Εθελούσιας Αποχώρησης και κόστη αναδιοργάνωσης, διαμορφώθηκαν σε €531,4 εκατ. στο τρίμηνο, παραμένοντας σχεδόν αμετάβλητα (-0,2%) σε ετήσια βάση, σε ευθυγράμμιση με την πορεία των εσόδων.

**Το προσαρμοσμένο EBITDA (AL) του Ομίλου** ανήλθε σε €329,1 εκατ., αυξημένο κατά 1%, υποστηριζόμενο κυρίως από την ανάπτυξη κατά 1,8% στην Ελλάδα, ενώ οι επιδόσεις στην κινητή της Ρουμανίας επηρέασαν τον ρυθμό ανάπτυξης του Ομίλου.

**Οι επενδύσεις σε πάγια περιουσιακά στοιχεία** ανήλθαν σε €125,5 εκατ. στο Α’ τρίμηνο του 2025, αυξημένες κατά 6,8% από το Α’ τρίμηνο του 2024, λόγω της συνεχούς ανάπτυξης του δικτύου FTTH και των υψηλότερων επενδύσεων σε τηλεοπτικό περιεχόμενο, σε σύγκριση με την ίδια περίοδο ένα χρόνο πριν. Οι επενδύσεις στην Ελλάδα και στην κινητή Ρουμανίας διαμορφώθηκαν σε €117,4 εκατ. και €8,1 εκατ., αντίστοιχα.

**Οι ελεύθερες ταμειακές ροές μετά από μισθώσεις** διαμορφώθηκαν σε €96,7 εκατ. στο Α’ τρίμηνο του 2025, σε σύγκριση με €127,1 εκατ. το Α’ τρίμηνο του 2024, καθώς ο χαμηλότερος φόρος εισοδήματος στο τρίμηνο ως αποτέλεσμα ορισμένων φορολογικών επιστροφών αντισταθμίστηκε από τις υψηλότερες επενδύσεις καθώς και υψηλότερες ανάγκες κεφαλαίου κίνησης σχετιζόμενες κυρίως με εν εξελίξει έργα ICT και τον διαφορετικό χρονισμό πληρωμής συγκεκριμένων υποχρεώσεων.

**Ο καθαρός δανεισμός του Ομίλου** στις 31 Μαρτίου 2025 διαμορφώθηκε σε €561,7 εκατ. και αντιστοιχεί σε 0,4 φορές το προσαρμοσμένο ΕΒΙTDA (AL) σε δωδεκάμηνη βάση. Η επόμενη αποπληρωμή ομολόγου για τον Όμιλο τοποθετείται τον Σεπτέμβριο του 2026 (Ομόλογο €500 εκατ., 0,875%).

|  |  |  |  |
| --- | --- | --- | --- |
| **Κύκλος Εργασιών**  **(Εκατ. € )** | **Q1'25** | **Q1'24** | **y-o-y** |
| Ελλάδα | 818,9 | 812,3 | +0,8% |
| Ρουμανία κινητή | 60,9 | 66,2 | -8,0% |
| *Ενδοομιλικές απαλοιφές* | *(1,0)* | *(0,9)* | *+11,1%* |
| **Όμιλος ΟΤΕ** | **878,8** | **877,6** | **+0,1%** |

|  |  |  |  |
| --- | --- | --- | --- |
| **Προσαρμοσμένο EBITDA**  **μετά από μισθώσεις (AL) (Εκατ. € )** | **Q1'25** | **Q1'24** | **y-o-y** |
| Ελλάδα | 329,1 | 323,2 | +1,8% |
| *Περιθώριο (%)* | *40,2%* | *39,8%* | *+0,4μον* |
| Ρουμανία κινητή | 0,0 | 2,8 | -100,0% |
| *Περιθώριο (%)* | *0,0%* | *4,2%* | *-4,2μον* |
| **Όμιλος ΟΤΕ** | **329,1** | **326,0** | **+1,0%** |
| ***Περιθώριο (%)*** | ***37,4%*** | ***37,1%*** | ***+0,3μον*** |

**ΕΛΛΑΔΑ**

|  |  |  |  |  |  |
| --- | --- | --- | --- | --- | --- |
| **Λειτουργικά Στοιχεία Σταθερής** | **Q1'25** | **Q1'24** | **y-o-y** | | **Καθαρές προσθήκες** |
| **Συνδέσεις Σταθερής** | **2.571.490** | **2.610.807** | **-1,5%** | **(39.317)** | ***(9.309)*** |
| **Ευρυζωνικές Συνδέσεις** | **2.351.162** | **2.356.097** | **-0,2%** | **(4.935)** | ***(987)*** |
| *εκ των οποίων σύνολο οπτικών ινών \** | *1.626.054* | *1.563.628* | *+4,0%* | *62.426* | *13.660* |
| *εκ των οποίων συνδέσεις FTTH* | *430.406* | *286.791* | *+50,1%* | *143.615* | *35.907* |
| **Συνδρομητές τηλεόρασης** | **733.217** | **686.539** | **+6,8%** | **46.678** | ***7.623*** |

*Σημείωση: Όλοι οι λειτουργικοί Δείκτες Απόδοσης για το 2024 έχουν αναταξινομηθεί. Τα λειτουργικά στοιχεία Σταθερής, Ευρυζωνικών συνδέσεων και Τηλεόρασης περιλαμβάνουν μόνο συνδέσεις που σχετίζονται με έσοδα (RGU: Revenue Generating Unit ).*

*\*συμπ.. τεχνολογίες FΤTx & FWA*

**FTTH:** Ο ΟΤΕ συνέχισε να σημειώνει ισχυρή ανάπτυξη στην πελατειακή βάση του FTTH καταγράφοντας 36 χιλιάδες νέες συνδέσεις στο τρίμηνο. Το αποτέλεσμα αυτό αντανακλά την αποτελεσματικότητα της στρατηγικής για ταχεία μετάβαση των πελατών σε υποδομή FTTH, υποστηριζόμενη και από τις κρατικές επιδοτήσεις, ειδικά προς το τέλος του τριμήνου. Οι συνολικοί συνδρομητές FTTH ανέρχονται σε 430 χιλιάδες, αντιπροσωπεύοντας το 18,3% των συνολικών ευρυζωνικών συνδέσεων. Παρόλο που η εν λόγω αύξηση αντιστοιχεί σε 6 ποσοστιαίες μονάδες σε σύγκριση με το προηγούμενο έτος, υπάρχει αρκετό περιθώριο για μελλοντική ανάπτυξη. To ποσοστό διείσδυσης στους πελάτες ΟΤΕ που έχουν πρόσβαση στην υποδομή FTTH, έχει ήδη ξεπεράσει το 46%, επιβεβαιώνοντας τη ζήτηση για υπηρεσίες συνδεσιμότητας υψηλής ποιότητας.

Ενισχύοντας την ηγετική του θέση στην αγορά, ο OTE παραμένει ο μεγαλύτερος πάροχος υποδομής οπτικής ίνας στην Ελλάδα. Στο τέλος Μαρτίου 2025, 1,8 εκατ. σπίτια και επιχειρήσεις περίπου είχαν πρόσβαση στο δίκτυο FTTH του ΟΤΕ, το οποίο αντιστοιχεί σε ένα πολύ μεγάλο μέρος των συνολικών εγκατεστημένων γραμμών FTTH στην Ελλάδα. Ο ΟΤΕ θα συνεχίσει να επεκτείνει την κάλυψη FTTH ώστε να φτάσει σε περίπου 2,1 εκατ. νοικοκυριά και επιχειρήσεις μέχρι το τέλος του 2025 και σε περίπου 3 εκατ. νοικοκυριά και επιχειρήσεις μέχρι το 2027, με στόχο να καλύψει την αυξανόμενη ζήτηση, αλλά και τα αναπτυξιακά του πλάνα.

Στο τέλος Μαρτίου 2025, η διείσδυση στις υποδομές FTTH του ΟΤΕ (συνολικό ποσοστό FTTH πελατών αγοράς επί των διαθέσιμων γραμμών OTE) ανήλθε σε 29%, καταγράφοντας αύξηση από 22% ένα χρόνο πριν. Από το σύνολο των 430 χιλιάδων συνδρομητών FTTH, το 84% χρησιμοποιούν την υποδομή του ΟΤΕ. Επιπλέον, το 44% των συνδρομητών FTTH του ανταγωνισμού βασίζονται στις υποδομές του ΟΤΕ, συγκριτικά με 36% ένα χρόνο πριν, αύξηση που οφείλεται και στις συμφωνίες εκπτώσεων όγκου στην αγορά χονδρικής FTTH μεταξύ βασικών παρόχων της αγοράς, που συνάφθηκαν το προηγούμενο έτος.

**Κουπόνια επιδότησης**: Η πρώτη φάση των προγραμμάτων επιδότησης FTTH είναι σε εξέλιξη και περιλαμβάνει 200 χιλιάδες κουπόνια για σύνδεση οπτικών ινών (Gigabit Voucher) και 60.000 κουπόνια για την υποδομή εντός κτιρίου (Smart Readiness). Τα εν λόγω προγράμματα επιδοτήσεων αναμένεται να αυξήσουν τη διείσδυση της οπτικής ίνας και να συμβάλλουν στην αξιοποίηση της υποδομής του ΟΤΕ. Σημειώνεται ότι η εταιρεία καταγράφει έναν σταθερά αυξανόμενο αριθμό κουπονιών που εξαργυρώνονται από τους πελάτες της. Η βελτιωμένη εμπειρία πελάτη από τις υπηρεσίες FTTH, η μικρότερη απώλεια πελατών, καθώς και το χαμηλότερο λειτουργικό κόστος του δικτύου FTTH, καθιστούν σημαντική την γρήγορη επέκταση της πελατειακής βάσης FTTH, θέτοντας τα θεμέλια για συνεχή ανάπτυξη.

**Τεχνολογία Fixed Wireless Access (FWA):** Στις αρχές του 2025, ο ΟΤΕ λάνσαρε υπηρεσίες FWA (το COSMOTE 5G WiFi) αξιοποιώντας την προηγμένη τεχνολογική δυνατότητα του Network Slicing που παρέχει το δίκτυο 5G Stand Alone (SA). Αυτή η στρατηγική κίνηση στοχεύει στην αντιμετώπιση των προκλήσεων στην αγορά ευρυζωνικών υπηρεσιών, ιδιαίτερα σε περιοχές όπου η υποδομή των οπτικών ινών δεν είναι ακόμα διαθέσιμη, ενώ αποτελεί αξιόπιστη εναλλακτική στις συνδέσεις μέσω δορυφόρων. Μέχρι τώρα, η υπηρεσία COSMOTE 5G WiFi έχει υιοθετηθεί από περίπου 7 χιλιάδες πελάτες, ενώ τα οφέλη της αναμένεται να γίνουν πιο εμφανή τους επόμενους μήνες, ειδικά κατά τη διάρκεια του καλοκαιριού, όπου η ζήτηση για αξιόπιστη συνδεσιμότητα στις απομακρυσμένες περιοχές κορυφώνεται.

**Υπηρεσίες Τηλεόρασης:** Η εταιρεία συνεχίζει να αξιοποιεί τα οφέλη από τη συμφωνία αμοιβαίας διάθεσης αθλητικού περιεχομένου ΟΤΕ-ΝΟVΑ. Ως αποτέλεσμα, οι υπηρεσίες τηλεόρασης συνεχίζουν να αναπτύσσονται, με την πελατειακή βάση να φτάνει στο τέλος Μαρτίου τις 733 χιλ., σημειώνοντας ετήσια αύξηση 6,8%. Το μηνιαίο μέσο έσοδο ανά πελάτη (ARPU) στην τηλεόραση έχει επίσης βελτιωθεί, καθώς οι συνδρομητές απολαμβάνουν το πλήρες μενού του συνδυασμένου αθλητικού περιεχομένου. Στις αρχές του 2025 ψηφίστηκε ο νόμος κατά της πειρατείας, ενώ αναμένονται οι σχετικές αποφάσεις που θα ρυθμίζουν τις λεπτομέρειες για την υλοποίηση του νόμου από τις αρμόδιες αρχές. Είναι ένα σημαντικό βήμα που διευκολύνει τη μετάβαση σε νόμιμες υπηρεσίες, ενισχύοντας περαιτέρω τη θέση του ΟΤΕ στην αγορά.

|  |  |  |  |  |  |
| --- | --- | --- | --- | --- | --- |
| **Λειτουργικά Στοιχεία Κινητής** | **Q1'25** | **Q1'24** | **y-o-y** | | **Καθαρές Προσθήκες** |
| **Συνδρομητές Κινητής** | **7.137.373** | **7.107.284** | **+0,4%** | **30.089** | ***-5.180*** |
| *Συνδρομητές Συμβολαίου* | *2.899.640* | *2.732.413* | *+6,1%* | *167.227* | *42.749* |
| *Συνδρομητές Καρτοκινητής* | *4.237.733* | *4.374.871* | *-3,1%* | *(137.138)* | *(47.929)* |

*Σημείωση: Όλοι οι λειτουργικοί Δείκτες Απόδοσης για το 2024 έχουν αναταξινομηθεί. Στην Κινητή, η αναταξινόμηση αναφέρεται κυρίως σε ανακατανομή μεταξύ πελατών συμβολαίου και καρτοκινητής.*

Στην **κινητή**, ο ΟΤΕ πέτυχε ακόμα ένα τρίμηνο αύξησης των πελατών συμβολαίου, αξιοποιώντας την υπεροχή του δικτύου του. Οι προσθήκες των πελατών συμβολαίου παρέμειναν ισχυρές, στις 43 χιλιάδες, αυξάνοντας τη συνδρομητική βάση σε 2,9 εκατ., που αντιστοιχεί σε ετήσια αύξηση 6,1%. Οι προσθήκες νέων πελατών και η μετάβαση πελατών καρτοκινητής σε υπηρεσίες συμβολαίου ήταν για ακόμα ένα τρίμηνο αξιοσημείωτες. Οι πελάτες καρτοκινητής αντιπροσωπεύουν πλέον το 59% της συνολικής συνδρομητικής βάσης κινητής, από 62% ένα χρόνο πριν, γεγονός που καταδεικνύει ότι υπάρχει περιθώριο για περαιτέρω αναβαθμίσεις σε συμβόλαια.

Συνεπής με τη στρατηγική της, η Εταιρεία συνεχίζει να επενδύει στην επέκταση του δικτύου κινητής. Η πληθυσμιακή κάλυψη του [δικτύου 5G](http://www.cosmote.gr/5g) ξεπερνά το 99%, ενώ το δίκτυο 5G+ (5G Stand-Alone) έχει ξεπεράσει το 70% πληθυσμιακής κάλυψης. Το δίκτυο νέας γενιάς 5G Stand-Alone (SA), θα ενισχύσει περαιτέρω την εμπειρία πελάτη, παρέχοντας ακόμα μεγαλύτερη αξιοπιστία στις επικοινωνίες και σταδιακά, ακόμα υψηλότερη ταχύτητα download και upload, εξαιρετικά χαμηλή απόκριση (latency), και βελτιωμένη κάλυψη σε κλειστούς χώρους. Χάρη στο 5G Stand-Αlone (SA) δίκτυο που διαθέτει η Εταιρεία, το οποίο είναι το μοναδικό εμπορικά διαθέσιμο στην Ελλάδα, η χώρα κατέκτησε την κορυφή της Ευρώπης, καταγράφοντας την υψηλότερη ταχύτητα λήψης δεδομένων μέσω δικτύου 5G SA σύμφωνα με την παγκόσμια αξιολόγηση για την ψηφιακή ανταγωνιστικότητα της Ευρώπης στο 5G SA από την Ookla και την Omdia.

|  |  |  |  |
| --- | --- | --- | --- |
| **Χρηματοοικονομικά Στοιχεία (Εκατ. €)** | **Q1'25** | **Q1'24** | **y-o-y** |
| **Κύκλος Εργασιών** | **818,9** | **812,3** | **0,8%** |
| Έσοδα λιανικής σταθερής | 228,6 | 229,1 | -0,2% |
| *...συμπ. Data Com.* | 252,0 | 251,6 | +0,2% |
| Έσοδα από υπηρεσίες κινητής | 246,3 | 243,3 | +1,2% |
| Έσοδα χονδρικής | 141,8 | 149,0 | -4,8% |
| Λοιπά Έσοδα | 202,2 | 190,9 | +5,9% |
| *…εκ των οποίων System Solutions* | *91,9* | *78,0* | *+17,8%* |
| **Προσαρμοσμένο EBITDA (AL)** | **329,1** | **323,2** | **+1,8%** |
| ***Περιθώριο (%)*** | ***40,2%*** | ***39,8%*** | ***+0,4μον*** |

* **Τα συνολικά έσοδα** στην Ελλάδα αυξήθηκαν κατά 0,8% και διαμορφώθηκαν σε €818,9 εκατ. στο Α’ τρίμηνο του 2025, χάρη στη συνεχή ανάπτυξη των υπηρεσιών κινητής, τηλεόρασης, ευρυζωνικότητας και ICT, τα οποία αντιστάθμισαν την πτώση στα έσοδα χονδρικής.
* **Τα έσοδα από υπηρεσίες λιανικής σταθερής** στην Ελλάδα παρέμειναν σχεδόν αμετάβλητα στο τρίμηνο (-0,2%) καταγράφοντας αξιοσημείωτη βελτίωση σε σχέση με τις τάσεις των προηγούμενων τριμήνων. Η συνεχιζόμενη ισχυρή δυναμική στην τηλεόραση, το κουπόνι Gigabit για FTTH, καθώς και η υπηρεσία FWA που λανσαρίστηκε στις αρχές του έτους, αναμένεται να υποστηρίξουν τα έσοδα από υπηρεσίες λιανικής σταθερής κατά το επόμενο διάστημα.
* **Τα έσοδα από υπηρεσίες κινητής** διατήρησαν τη θετική δυναμική το Α’ τρίμηνο του 2025 αυξημένα κατά 1,2%. Η συνεχιζόμενη ανάπτυξη στην κινητή αντανακλά κυρίως τη μετάβαση πελατών καρτοκινητής σε υπηρεσίες συμβολαίου, καθώς και τη μετάβαση των πελατών σε υπηρεσίες υψηλότερης αξίας. Το εξαιρετικά υψηλό ποσοστό πελατών καρτοκινητής, παρέχει μια σημαντική ευκαιρία ανάπτυξης. Επιπλέον, η Εταιρεία τροποποίησε πρόσφατα το πορτφόλιο υπηρεσιών καρτοκινητής, και πλέον διαθέτει προτάσεις μεγαλύτερης αξίας, που αναμένεται να υποστηρίξουν περαιτέρω την ανάπτυξη της κινητής στην επόμενη περίοδο.
* **Τα έσοδα από υπηρεσίες χονδρικής** κατέγραψαν μείωση 4,8% στο τρίμηνο, λόγω των χαμηλότερων εσόδων από διεθνή κίνηση χαμηλού περιθωρίου κέρδους, και της αναμενόμενης πτώσης στις εγχώριες ροές χονδρικής, που σχετίζεται με τις υποδομές δικτύων των υπόλοιπων παρόχων. Η συμφωνία στην αγορά χονδρικής FTTH θα επιτρέψει στον ΟΤΕ να μετριάσει μερικώς τον αρνητικό αντίκτυπο.
* **Τα λοιπά έσοδα** αυξήθηκαν κατά 5,9% στο τρίμηνο, υποστηριζόμενα κυρίως από την ισχυρή δυναμική των έργων ICT. Ειδικότερα, τα έσοδα από system solutions σημείωσαν αύξηση 17,8% στο τρίμηνο. Ο ΟΤΕ λειτουργεί ως ένας από τους κύριους Systems Integrators για τις επιχειρήσεις και τον δημόσιο τομέα σε Ελλάδα και Ευρώπη, υποστηρίζοντας την ψηφιακοποίηση, παρέχοντας προηγμένες δικτυακές υποδομές, καινοτόμες, εξατομικευμένες λύσεις IT και cloud. Ο ΟΤΕ έχει αναλάβει αρκετά έργα στον δημόσιο και ιδιωτικό τομέα, συμπεριλαμβανομένης της παροχής υπηρεσιών διαχείρισης δικτύου, συστημάτων ERP, υποδομής οπτικών ινών, ψηφιοποίησης αρχείων και μετασχηματισμού δημόσιων υπηρεσιών μεταξύ άλλων.
* **Το προσαρμοσμένο EBITDA (AL)** στην Ελλάδα αυξήθηκε κατά 1,8% στο τρίμηνο, στα €329,1 εκατ. συνεχίζοντας τις ισχυρές τάσεις του προηγούμενου τριμήνου, ενώ το περιθώριο ανήλθε σε 40,2% από 39,8% ένα χρόνο πριν. Η συνεχιζόμενη αύξηση των εσόδων από υπηρεσίες κινητής, τηλεόρασης και ευρυζωνικότητας κατά τη διάρκεια του τριμήνου, αντιστάθμισαν την πίεση από παραδοσιακές υπηρεσίες σταθερής και τις εγχώριες ροές χονδρικής. Ομοίως, οι εξοικονομήσεις σε ορισμένους τομείς, ιδιαίτερα στο κόστος προσωπικού και στην ενέργεια, κατά το τρίμηνο, αντιστάθμισαν ορισμένα κόστη, υποστηρίζοντας τη βελτίωση του περιθωρίου προσαρμοσμένου EBITDA (AL) κατά 40 μονάδες βάσης και την επίτευξη του στόχου EBITDA.

**ΡΟΥΜΑΝΙΑ**

|  |  |  |  |  |  |
| --- | --- | --- | --- | --- | --- |
| **Λειτουργικά στοιχεία** | **Q1'25** | **Q1'24** | **y-o-y** | | **Net Adds** |
| **Συνδρομητές κινητής** | **3.444.366** | **3.660.929** | **-5,9%** | **(216.563)** | **(72.519)** |
| *Συνδρομητές συμβολαίου* | *1.973.087* | *1.931.662* | *+2,1%* | *41.425* | *4.482* |
| *Συνδρομητές καρτοκινητής* | *1.471.279* | *1.729.267* | *-14,9%* | *(257.988)* | *(77.001)* |

|  |  |  |  |
| --- | --- | --- | --- |
| **Χρηματοοικονομικά Στοιχεία (Εκατ. €)** | **Q1'25** | **Q1'24** | **y-o-y** |
| **Κύκλος Εργασιών** | **60,9** | **66,2** | **-8,0%** |
| Έσοδα από υπηρεσίες κινητής | 36,0 | 38,9 | -7,5% |
| Λοιπά Έσοδα | 24,9 | 27,3 | -8,8% |
| **Προσαρμοσμένο EBITDA (AL)** | **0,0** | **2,8** | **-100,0%** |
| ***Περιθώριο (%)*** | ***0,0%*** | ***4,2%*** | ***-4,2μον*** |

**Τα συνολικά έσοδα** της Telekom Romania Mobile (TKRM) διαμορφώθηκαν σε €60,9 εκατ. στο τρίμηνο, μειωμένα κατά 8% σε σύγκριση με την αντίστοιχη περίοδο του 2024, κυρίως λόγω της συνεχιζόμενης πίεσης στο κομμάτι των συνδρομητών συμβολαίου και της μείωσης στα έσοδα από συσκευές. Συνολικά, τα έσοδα στη Ρουμανία συνεχίζουν να επηρεάζονται από τις προκλήσεις στην αγορά.

Η εταιρεία συνέχισε να αυξάνει τους συνδρομητές συμβολαίου στο τρίμηνο, κατά 2,1% σε σχέση με πέρυσι, σε 1,97 εκατομμύρια. Οι συνολικές καθαρές προσθήκες πελατών στο τρίμηνο ανήλθαν σε 4 χιλιάδες.

**Το προσαρμοσμένο EBITDA (AL)** στην TKRM επηρεάστηκε κυρίως από τη συνεχιζόμενη πίεση στα έσοδα, καθώς και από τον νέο φόρο στα έσοδα που τέθηκε σε ισχύ το Β’ τρίμηνο του 2024.

**ΓΕΓΟΝΟΤΑ ΤΡΙΜΗΝΟΥ**

**Αμοιβές προς τους Μετόχους για το 2025**

Στις 25 Φεβρουαρίου 2025, το Διοικητικό Συμβούλιο του ΟΤΕ ενέκρινε τις [Αμοιβές προς τους Μετόχους για το 2025](#ΑΜΟΙΒΕΣ).

**Πρόγραμμα Απόκτησης Ιδίων Μετοχών**

Στις 10 Ιανουαρίου 2025 ολοκληρώθηκε ο πρώτος χρόνος του ‘’Προγράμματος Απόκτησης Ιδίων Μετοχών 2024-2026’’, που είχε εγκριθεί από την Έκτακτη Γενική Συνέλευση των Μετόχων στις 30.11.2023. Κατά την περίοδο 01/01/2025-10/01/2025 η Εταιρεία απέκτησε 116.369 μετοχές με μέση τιμή κτήσης €14,89 ανά μετοχή.

Στις 28 Φεβρουαρίου 2025 ξεκίνησε ο δεύτερος χρόνος του ‘’Προγράμματος Απόκτησης Ιδίων Μετοχών 2024-2026’’. Κατά τη διάρκεια του πρώτου τριμήνου η Εταιρεία απέκτησε 1.011.835 ίδιες μετοχές με μέση τιμή αγοράς €15,17 ανά μετοχή. Στις 31 Μαρτίου 2025, η Εταιρεία κατείχε 8.186.586 ίδιες μετοχές, συμπεριλαμβανομένων 7.174.751 ίδιες μετοχές που αποκτήθηκαν στο διάστημα από 1 Ιουνίου 2024 έως και 10 Ιανουαρίου 2025.

**ΜΕΤΑΓΕΝΕΣΤΕΡΑ ΓΕΓΟΝΟΤΑ**

**Νέα εμπορική ταυτότητα –** **COSMOTE TELEKOM**

Στις 24 Απριλίου 2025, ο ΟΤΕ λάνσαρε τη νέα εμπορική του επωνυμία, «COSMOTE TELEKOM». Με την ένταξή του στο οικοσύστημα της παγκόσμιας μάρκας TELEKOM, ο ΟΤΕ εδραιώνει τη θέση του ως μέλος ενός παγκόσμιου τηλεπικοινωνιακού ομίλου με ισχυρή παρουσία σε Ευρώπη και Αμερική με μεγάλη δύναμη και οικονομίες κλίμακας. Παράλληλα, αποκτά διεθνές αποτύπωμα, που δημιουργεί πρόσθετη αξία για τους πελάτες του, τους ανθρώπους του και όλα τα ενδιαφερόμενα μέρη, ενώ τον διαφοροποιεί ακόμα περισσότερο από τον ανταγωνισμό. Η στρατηγική απόφαση για ένωση δυνάμεων των δύο μαρκών σηματοδοτεί μια νέα εποχή δυνατοτήτων.

**Έγκριση σχεδίου διάσπασης με απόσχιση του κλάδου παθητικών υποδομών κινητής**

Tο Διοικητικό Συμβούλιο της ΟΤΕ Α.Ε. στην από 13.05.2025 συνεδρίασή του, αποφάσισε την έγκριση του Σχεδίου Διάσπασης με απόσχιση του αυτοτελούς κλάδου δραστηριότητας παθητικών υποδομών κινητής της OTE A.E. και εισφορά του σε συσταθησόμενη ανώνυμη εταιρεία με μοναδικό μέτοχο τον ΟΤΕ σύμφωνα με τα άρθρα 54 παρ.3, 57 παρ.2, 58-73 και 83-87 του Ν.4601/2019, το Ν.4548/2018, και τα άρθρα 47 – 51 και 56 – 59 Ν. 5162/2024, με ημερομηνία λογιστικής κατάστασης την 31.12.2024. Η ολοκλήρωση της διαδικασίας απόσχισης τελεί υπό την αίρεση των απαιτούμενων εγκρίσεων από τη Γενική Συνέλευση των Μετόχων της Εταιρείας και τις αρμόδιες αρχές.

**Λεπτομέρειες Τηλεδιάσκεψης**

**Τετάρτη, 14 Μαΐου 2025**

13:00pm (EEST), 11:00am (BST), 12:00pm (CEST), 06:00am (EDT)

Ελλάδα +30 210 9460 800

Γερμανία +49 (0) 69 2222 4493

Ηνωμένο Βασίλειο & Διεθνή + 44 (0) 203 059 5872

ΗΠΑ +1 516 447 5632

Συνιστούμε να καλέσετε οποιονδήποτε από τους παραπάνω αριθμούς 5 έως 10 λεπτά πριν την έναρξη της Τηλεδιάσκεψης.

Η τηλεδιάσκεψη θα πραγματοποιηθεί σε πραγματικό χρόνο μετάδοσης μέσω διαδικτύου και μπορείτε να εγγραφείτε μέσω σύνδεσης στο: <https://87399.themediaframe.eu/links/otegroup250514.html>

*Αν δυσκολεύεστε να συνδεθείτε μπορείτε να καλέσετε στο: + 30 210 9460803*

***ns.html***

**Δήλωση Αποποίησης Ευθύνης**

Η παρούσα ανακοίνωση περιλαμβάνει ορισμένες δηλώσεις που αφορούν σε μελλοντικές εξελίξεις. Οι εν λόγω δηλώσεις υπόκεινται σε κινδύνους και αβεβαιότητες που θα μπορούσαν να επηρεάσουν ουσιωδώς τα αναμενόμενα αποτελέσματα. Οι εν λόγω κίνδυνοι και αβεβαιότητες περιλαμβάνουν, μεταξύ άλλων, τη μεταβολή των οικονομικών, χρηματοοικονομικών, επιχειρηματικών ή άλλων συνθηκών της αγοράς. Συνεπώς, συνιστάται στους αναγνώστες να μη βασιστούν στις δηλώσεις που αφορούν σε μελλοντικές εξελίξεις. Το περιεχόμενο της παρούσας ανακοίνωσης δεν πρέπει να ερμηνευθεί ως πρόβλεψη κερδών και δεν υπάρχει εγγύηση ότι οι εν λόγω δηλώσεις και προβλέψεις θα πραγματοποιηθούν. Συνιστάται στους αποδέκτες της παρούσας να μην αποδώσουν αδικαιολόγητη βαρύτητα στις εν λόγω δηλώσεις, οι οποίες απηχούν τις θέσεις του Ομίλου μόνο κατά την ημερομηνία της παρούσας ανακοίνωσης, και να προβούν σε δική τους ανεξάρτητη ανάλυση και απόφαση σε σχέση με τις περιόδους στις οποίες αφορούν οι προβλέψεις.

**Πίνακες που ακολουθούν**

1. Εναλλακτικοί Δείκτες Μέτρησης Απόδοσης (“ΕΔΜΑ”)
2. Κατάσταση Χρηματοοικονομικής Θέσης (Ενοποιημένη) της 31ης Μαρτίου 2025 και της 31ης Δεκεμβρίου 2024.
3. Ενοποιημένη Κατάσταση Αποτελεσμάτων για το τρίμηνο που έληξε στις 31Μαρτίου 2025 και συγκριτική με το 2024
4. Ενοποιημένη Κατάσταση Ταμειακών Ροών για το τρίμηνο που έληξε στις 31Μαρτίου 2025 και συγκριτική με το 2024

**Ι. ΕΝΑΛΛΑΚΤΙΚΟΙ ΔΕΙΚΤΕΣ ΜΕΤΡΗΣΗΣ ΑΠΟΔΟΣΗΣ**

Ο Όμιλος χρησιμοποιεί Εναλλακτικούς Δείκτες Μέτρησης Απόδοσης («ΕΔΜΑ”) στο πλαίσιο λήψης αποφάσεων σχετικά με τον χρηματοοικονομικό, λειτουργικό και στρατηγικό σχεδιασμό του καθώς και για την αξιολόγηση και την αποτύπωση των επιδόσεών του. Οι ΕΔΜΑ εξυπηρετούν στην καλύτερη κατανόηση των χρηματοοικονομικών και λειτουργικών αποτελεσμάτων του Ομίλου, της χρηματοοικονομικής του θέσης καθώς και της κατάστασης ταμειακών ροών. Οι ΕΔΜΑ καθώς και οι αντίστοιχοι προσαρμοσμένοι δείκτες υπολογίζονται χρησιμοποιώντας τα ποσά της ενοποιημένης χρηματοοικονομικής θέσης (πίνακας II), της ενοποιημένης κατάστασης αποτελεσμάτων (πίνακας III) και της ενοποιημένης κατάστασης ταμειακών ροών (πίνακας IV) καθώς και τα παρακάτω στοιχεία, τα οποία λόγω της φύσης τους επηρεάζουν την συγκρισιμότητα των μεγεθών. Δεδομένου ότι αυτά τα κόστη ή οι καταβολές είναι σημαντικού μεγέθους και μη περιοδικά, είναι κοινή πρακτική του κλάδου να εξαιρούνται από τον υπολογισμό των ΕΔΜΑ και των προσαρμοσμένων δεικτών ώστε να διευκολυνθεί η σύγκριση μεταξύ των εταιρειών της αγοράς τηλεπικοινωνιών και να κατανοήσει ο επενδυτής καλύτερα τις επιδόσεις του Ομίλου που επιτυγχάνονται από την συνεχιζόμενη δραστηριότητα. Οι εναλλακτικοί δείκτες (ΕΔΜΑ) θα πρέπει να λαμβάνονται υπόψη πάντα σε συνδυασμό με τα οικονομικά αποτελέσματα που έχουν συνταχθεί σύμφωνα με τα ΔΠΧΑ και σε καμία περίπτωση δεν αντικαθιστούν αυτά.

1. **Κόστη ή καταβολές σχετιζόμενα με προγράμματα εθελούσιας αποχώρησης:** Τα κόστη ή καταβολές σχετιζόμενα με προγράμματα εθελούσιας αποχώρησης εμπεριέχουν το κόστος των κινήτρων που δίνονται στους εργαζόμενους για να συμμετέχουν στο πρόγραμμα, καθώς και τις εισφορές στο ταμείο κοινωνικής ασφάλισης για την αποχώρηση / συνταξιοδότηση των εργαζομένων πριν από το προβλεπόμενο έτος ηλικίας για πλήρη σύνταξη. Τα κόστη αυτά συμπεριλαμβάνονται στην κατάσταση αποτελεσμάτων καθώς και στην κατάσταση ταμειακών ροών στις γραμμές «Κόστη σχετιζόμενα με προγράμματα εθελούσιας αποχώρησης» και «καταβολές προγραμμάτων εθελούσιας αποχώρησης», αντίστοιχα.
2. **Έξοδα ή καταβολές σχετιζόμενα με λοιπά προγράμματα αναδιοργάνωσης:** Τα έξοδα αναδιοργάνωσης περιλαμβάνουν κόστη που δεν σχετίζονται με την κύρια δραστηριότητα του Ομίλου, τα οποία προκύπτουν από σημαντικές αλλαγές στον τρόπο λειτουργίας της επιχείρησης. Αφορούν κυρίως έξοδα αναδιάρθρωσης που σχετίζονται με την διαχείριση του χαρτοφυλακίου του Ομίλου.
3. **Καταβολές για αγορά φάσματος:** Οι καταβολές για αγορά φάσματος περιλαμβάνουν τα ποσά που πληρώθηκαν για την απόκτηση αδειών μέσω διαγωνισμών που διεξάγει η Ρυθμιστική Αρχή για τη μετάδοση σημάτων μέσω συγκεκριμένων ζωνών του ηλεκτρομαγνητικού φάσματος.

**Ορισμοί και συμφωνία των Εναλλακτικών Δεικτών Μέτρησης Απόδοσης (‘’ΕΔΜΑ’’)**

**Καθαρός Δανεισμός**

O Καθαρός Δανεισμός χρησιμοποιείται για να αξιολογηθεί η κεφαλαιακή διάρθρωση του Ομίλου και η δυνατότητα μόχλευσης. Ο καθαρός δανεισμός υπολογίζεται προσθέτοντας στα μακροπρόθεσμα δάνεια, το βραχυπρόθεσμο μέρος μακροπρόθεσμων δανείων, τα βραχυπρόθεσμα δάνεια, τις λοιπές χρηματοοικονομικές υποχρεώσεις και αφαιρώντας από το σύνολο τα ταμειακά διαθέσιμα και ισοδύναμα. Μετά την εφαρμογή του ΔΠΧΑ 16 οι χρηματοοικονομικές υποχρεώσεις που σχετίζονται με μισθώσεις περιλαμβάνονται στον υπολογισμό του Καθαρού Δανεισμού.

|  |  |  |
| --- | --- | --- |
| **Όμιλος - (Ευρώ εκατ.)** | **31/03/2025** | **31/03/2024** |
| Μακροπρόθεσμα δάνεια | 848,8 | 847,9 |
| Βραχυπρόθεσμο μέρος μακροπρόθεσμων δανείων | - | - |
| Βραχυπρόθεσμα δάνεια | - | - |
| Υποχρεώσεις από μισθώσεις (μακροπρόθεσμο μέρος) | 185,6 | 173.5 |
| Υποχρεώσεις από μισθώσεις (βραχυπρόθεσμο μέρος) | 67,9 | 62.2 |
| Χρηματοοικονομικές υποχρεώσεις σχετιζόμενες με ηλεκτρονικά πορτοφόλια | 9,0 | 5,2 |
| Ταμειακά διαθέσιμα και ταμειακά ισοδύναμα | (549,6) | (567,8) |
| **Καθαρός Δανεισμός** | **561,7** | **521,0** |

**EBIT**

Τα Κέρδη προ τόκων και φόρων (EBIT) προκύπτουν απευθείας από τις χρηματοοικονομικές καταστάσεις του Ομίλου, γραμμή «Λειτουργικά κέρδη προ χρηματοοικονομικών και επενδυτικών δραστηριοτήτων» της κατάστασης Αποτελεσμάτων. Ο δείκτης EBIT παρέχει χρήσιμη πληροφόρηση για την ανάλυση της λειτουργικής απόδοσης του Ομίλου.

**EBITDA - Προσαρμοσμένο EBITDA - Προσαρμοσμένο EBITDA μετά από μισθώσεις (AL)**

* Ο δείκτης **EBITDA** προέρχεται απευθείας από τις χρηματοοικονομικές καταστάσεις του Ομίλου, γραμμή «Λειτουργικά κέρδη προ χρηματοοικονομικών και επενδυτικών δραστηριοτήτων, αποσβέσεων και απομειώσεων» της Κατάστασης Αποτελεσμάτων. Ο δείκτης EBITDA ορίζεται ως το σύνολο του κύκλου εργασιών συν τα λοιπά λειτουργικά έσοδα μείον το σύνολο των λειτουργικών εξόδων πριν από αποσβέσεις και απομειώσεις. Ο δείκτης EBITDA εξυπηρετεί στην καλύτερη ανάλυση των λειτουργικών αποτελεσμάτων του Ομίλου.
* Το **προσαρμοσμένο EBITDA** υπολογίζεται εξαιρώντας την επίδραση από τα κόστη σχετιζόμενα με προγράμματα εθελούσιας αποχώρησης και λοιπά έξοδα αναδιοργάνωσης.
* **Προσαρμοσμένο EBITDA μετά από μισθώσεις (AL):** Mετά την εφαρμογή του ΔΠΧΑ 16 σχετικά με τις μισθώσεις, είναι κοινή πρακτική του κλάδου η χρήση του EBITDA μετά από μισθώσεις (AL) ή του Προσαρμοσμένου EBITDA μετά από μισθώσεις (AL) προκειμένου να διευκολυνθεί η σύγκριση μεταξύ των εταιρειών της αγοράς τηλεπικοινωνιών καθώς και η σύγκριση με τα ιστορικά στοιχεία. Το Προσαρμοσμένο EBITDA μετά από μισθώσεις (AL) ορίζεται ως το Προσαρμοσμένο EBITDA αφαιρώντας τις αποσβέσεις και τους τόκους που σχετίζονται με μισθώσεις.

Τα περιθώρια EBITDA, Προσαρμοσμένο EBITDA και Προσαρμοσμένο EBITDA μετά από μισθώσεις (AL) (%) υπολογίζονται διαιρώντας τα αντίστοιχα EBITDA με το σύνολο του κύκλου εργασιών.

|  |  |  |  |  |  |  |
| --- | --- | --- | --- | --- | --- | --- |
| **Q1’25 (Ευρώ εκατ.)** | **Όμιλος** | | **Ελλάδα** | | **Ρουμανία** | |
|  | **Q1'25** | **Q1'24** | **Q1'25** | **Q1'24** | **Q1'25** | **Q1'24** |
| **Σύνολο κύκλου εργασιών** | 878,8 | 877,6 | 818,9 | 812,3 | 60,9 | 66,2 |
| Λοιπά λειτουργικά έσοδα | 2,1 | 3,6 | 1,3 | 3,3 | 0,8 | 0,4 |
| Σύνολο λειτουργικών εξόδων πριν από αποσβέσεις και απομειώσεις | (544,8) | (542,4) | (489,9) | (488,6) | (55,9) | (54,8) |
| **EBITDA** | **336,1** | **338,8** | **330,3** | **327,0** | **5,8** | **11,8** |
| Κόστη σχετιζόμενα με προγράμματα εθελούσιας αποχώρησης | 12,8 | 9,9 | 12,8 | 9,9 | - | - |
| Λοιπά έξοδα αναδιοργάνωσης | 0,6 | - | 0,6 | - | - | - |
| **Προσαρμοσμένο EBITDA** | **349,5** | **348,7** | **343,7** | **336,9** | **5,8** | **11,8** |
| Αποσβέσεις περιουσιακών στοιχείων με δικαίωμα χρήσης | (17,9) | (19,9) | (12,7) | (11,9) | (5,2) | (8,0) |
| Τόκοι επί των υποχρεώσεων από μισθώσεις | (2,5) | (2,8) | (1,9) | (1,8) | (0,6) | (1,0) |
| **Προσαρμοσμένο EBITDA (AL)** | **329,1** | **326,0** | **329,1** | **323,2** | **0,0** | **2,8** |
| ***περιθώριο %*** | ***37,4%*** | ***37,1%*** | ***40,2%*** | ***39,8%*** | ***0,0%*** | ***4,2%*** |

**Επενδύσεις (και προσαρμοσμένες επενδύσεις) σε πάγια περιουσιακά στοιχεία**

Οι επενδύσεις σε πάγια περιουσιακά στοιχεία προκύπτουν απευθείας από τις χρηματοοικονομικές καταστάσεις του Ομίλου, γραμμή «Αγορά ενσώματων και άυλων παγίων περιουσιακών στοιχείων» της κατάστασης Ταμειακών Ροών. Ο Όμιλος χρησιμοποιεί αυτόν τον «ΕΔΜΑ» για να εξασφαλίσει ότι η χρήση των ταμειακών διαθεσίμων γίνεται σύμφωνα με την ευρύτερη στρατηγική του Ομίλου για τη διαχείριση αυτών. Οι Προσαρμοσμένες επενδύσεις σε πάγια περιουσιακά στοιχεία υπολογίζονται αφαιρώντας από τις αγορές ενσώματων και άυλων παγίων περιουσιακών στοιχείων τις καταβολές για αγορά φάσματος.

|  |  |  |
| --- | --- | --- |
| **Όμιλος -(Ευρώ εκατ.)** | **Q1'25** | **Q1'24** |
| Αγορά ενσώματων και άυλων παγίων περιουσιακών στοιχείων –(Επενδύσεις σε πάγια περιουσιακά στοιχεία) | (125,5) | (117,5) |
| Καταβολές για αγορά φάσματος | - | - |
| **Προσαρμοσμένες επενδύσεις σε πάγια περιουσιακά στοιχεία** | **(125,5)** | **(117,5)** |

**Ελεύθερες Ταμειακές Ροές- Προσαρμοσμένες Ελεύθερες Ταμειακές Ροές μετά από μισθώσεις (AL)**

* Oι Ελεύθερες Ταμειακές Ροές ορίζονται ως οι καθαρές ταμειακές εισροές από λειτουργικές δραστηριότητες μετά την αγορά ενσώματων και άυλων παγίων περιουσιακών στοιχείων προσθέτοντας τους πιστωτικούς τόκους εισπραχθέντες. Οι Ελεύθερες Ταμειακές Ροές μετά από μισθώσεις (AL) υπολογίζονται αφαιρώντας από τις Ελεύθερες Ταμειακές Ροές την αποπληρωμή υποχρεώσεων από μισθώσεις.
* Οι Προσαρμοσμένες Ελεύθερες Ταμειακές Ροές μετά από μισθώσεις (AL) διευκολύνουν τη σύγκριση των ταμειακών ροών μεταξύ των εταιρειών της αγοράς τηλεπικοινωνιών και τις συζητήσεις με το επενδυτικό κοινό και τους οίκους πιστοληπτικής αξιολόγησης. Υπολογίζονται εξαιρώντας από τις Ελεύθερες Ταμειακές Ροές μετά από μισθώσεις (AL) τις καταβολές προγραμμάτων εθελούσιας αποχώρησης, τις καταβολές εξόδων αναδιοργάνωσης και τις καταβολές για αγορά φάσματος.

Οι Ελεύθερες Ταμειακές Ροές μετά από μισθώσεις (AL) και οι Προσαρμοσμένες Ελεύθερες Ταμειακές Ροές μετά από μισθώσεις (AL) εξυπηρετούν στη μέτρηση των ταμειακών διαθεσίμων που προκύπτουν από τις λειτουργικές δραστηριότητες του Ομίλου ενώ διευκολύνουν ώστε να αξιολογηθούν καλύτερα οι ταμειακές επιδόσεις του Ομίλου καθώς και η δυνατότητα αποπληρωμής του χρέους, η διανομή μερίσματος και η διατήρηση αποθεματικού.

|  |  |  |
| --- | --- | --- |
| **Όμιλος ΟΤΕ (Ευρώ εκατ.)** | **Q1'25** | **Q1'24** |
|  |  |  |
| Καθαρές ταμειακές εισροές από λειτουργικές δραστηριότητες | 235,9 | 260,2 |
| Αγορά ενσώματων και άυλων παγίων περιουσιακών στοιχείων | (125,5) | (117,5) |
| Πιστωτικοί τόκοι εισπραχθέντες | 2,5 | 3,4 |
| **Ελεύθερες Ταμειακές Ροές** | **112,9** | **146,1** |
| Αποπληρωμή υποχρεώσεων από μισθώσεις | (16,2) | (19,0) |
| **Ελεύθερες Ταμειακές Ροές μετά από μισθώσεις (AL)** | **96,7** | **127,1** |
| Καταβολές προγραμμάτων εθελούσιας αποχώρησης | 11,1 | 2,2 |
| Καταβολές λοιπών εξόδων αναδιοργάνωσης | 1,1 | 0,7 |
| Καταβολές για αγορά φάσματος | - | - |
| **Προσαρμοσμένες Ελεύθερες Ταμειακές Ροές μετά από μισθώσεις (AL)** | **108,9** | **130,0** |

**Προσαρμοσμένα Καθαρά Κέρδη σε μετόχους της Εταιρείας**

Τα προσαρμοσμένα καθαρά κέρδη που κατανέμονται στους μετόχους της Εταιρείας διευκολύνουν στην ανάλυση της καθαρής κερδοφορίας του Ομίλου εξαιρουμένης της επίδρασης μη επαναλαμβανόμενων ή μη περιοδικών στοιχείων και στη σύγκριση των επιδόσεων σε σχέση με προηγούμενες περιόδους. Για την αντίστοιχη περίοδο του 2025 και την συγκρινόμενη περίοδο του 2024, έχει ληφθεί υπόψη η επίδραση από προγράμματα εθελούσιας αποχώρησης, από έξοδα αναδιοργάνωσης.

|  |  |  |
| --- | --- | --- |
| **Όμιλος ΟΤΕ (Ευρώ εκατ.)** | **Q1'25** | **Q1'24** |
| **Καθαρά κέρδη σε μετόχους της Εταιρείας** | **148,9** | **134,8** |
| Κόστη σχετιζόμενα με προγράμματα εθελούσιας αποχώρησης | 10,0 | 7,7 |
| Λοιπά Έξοδα αναδιοργάνωσης | 0,5 | - |
| **Προσαρμοσμένα Καθαρά κέρδη σε μετόχους της Εταιρείας** | **159,4** | **142,5** |

**ΙΙ . ΚΑΤΑΣΤΑΣΗ ΧΡΗΜΑΤΟΟΙΚΟΝΟΜΙΚΗΣ ΘΕΣΗΣ**

|  |  |  |
| --- | --- | --- |
| **(Ευρώ εκατ.)** | **31/03/2025** | **31/12/2024** |
| **ΠΕΡΙΟΥΣΙΑΚΑ ΣΤΟΙΧΕΙΑ** |  |  |
| **Μη κυκλοφορούντα περιουσιακά στοιχεία** |  |  |
| Ενσώματα πάγια | 2.244,2 | 2.227,6 |
| Περιουσιακά στοιχεία με δικαίωμα χρήσης | 260,5 | 262,4 |
| Υπεραξία | 376,6 | 376,6 |
| Τηλεπικοινωνιακές άδειες | 219,8 | 227,8 |
| Λοιπά άυλα περιουσιακά στοιχεία | 261,9 | 279,6 |
| Συμμετοχές | 0,1 | 0,1 |
| Δάνεια σε ασφαλιστικά ταμεία | 55,4 | 56,5 |
| Αναβαλλόμενες φορολογικές απαιτήσεις | 190,5 | 189,3 |
| Κόστος συμβάσεων | 29,4 | 33,7 |
| Λοιπά μη κυκλοφορούντα περιουσιακά στοιχεία | 73,2 | 77,4 |
| **Σύνολο μη κυκλοφορούντων περιουσιακών στοιχείων** | **3.711,6** | **3.731,0** |
| **Κυκλοφορούντα περιουσιακά στοιχεία** |  |  |
| Αποθέματα | 63,6 | 51,1 |
| Πελάτες | 611,3 | 536,4 |
| Λοιπά χρηματοοικονομικά περιουσιακά στοιχεία | 6,5 | 6,3 |
| Συμβατικά περιουσιακά στοιχεία | 80,3 | 76,5 |
| Λοιπά κυκλοφορούντα περιουσιακά στοιχεία | 133,4 | 126,2 |
| Δεσμευμένα ταμειακά διαθέσιμα | 0,8 | 0,7 |
| Ταμειακά διαθέσιμα και ταμειακά ισοδύναμα | 549,6 | 467,0 |
| **Σύνολο κυκλοφορούντων περιουσιακών στοιχείων** | **1.445,5** | **1.264,2** |
| **ΣΥΝΟΛΟ ΠΕΡΙΟΥΣΙΑΚΩΝ ΣΤΟΙΧΕΙΩΝ** | **5.157,1** | **4.995,2** |
| **ΙΔΙΑ ΚΕΦΑΛΑΙΑ ΚΑΙ ΥΠΟΧΡΕΩΣΕΙΣ** |  |  |
| **Ίδια κεφάλαια που αναλογούν στους μετόχους της Εταιρείας** |  |  |
| Μετοχικό κεφάλαιο | 1.167,9 | 1.167,9 |
| Αποθεματικό υπέρ το άρτιο | 416,4 | 416,4 |
| Ίδιες μετοχές | (121,5) | (104,2) |
| Τακτικό αποθεματικό | 440,7 | 440,7 |
| Συναλλαγματικές διαφορές και λοιπά αποθεματικά | (152,0) | (156,4) |
| Υπόλοιπο κερδών εις νέο | 349,4 | 200,5 |
| **Σύνολο ιδίων κεφ. που αναλογούν στους μετόχους της Εταιρείας** | **2.100,9** | **1.964,9** |
| **Σύνολο ιδίων κεφαλαίων** | **2.100,9** | **1.964,9** |
| **Μακροπρόθεσμες υποχρεώσεις** |  |  |
| Μακροπρόθεσμα δάνεια | 848,8 | 848,5 |
| Πρόβλεψη αποζημίωσης προσωπικού λόγω εξόδου από την υπηρεσία | 101,0 | 109,6 |
| Πρόβλεψη για λογαριασμό νεότητας | 67,2 | 69,0 |
| Συμβατικές υποχρεώσεις | 78,4 | 78,9 |
| Υποχρεώσεις από μισθώσεις | 185,6 | 189,4 |
| Αναβαλλόμενες φορολογικές υποχρεώσεις | 0,7 | 0,6 |
| Λοιπές μακροπρόθεσμες υποχρεώσεις | 75,0 | 86,9 |
| **Σύνολο μακροπρόθεσμων υποχρεώσεων** | **1.356,7** | **1.382,9** |
| **Βραχυπρόθεσμες υποχρεώσεις** |  |  |
| Προμηθευτές | 854,3 | 866,4 |
| Φόρος εισοδήματος | 113,9 | 66,9 |
| Συμβατικές υποχρεώσεις | 261,0 | 258,9 |
| Υποχρεώσεις από μισθώσεις | 67,9 | 63,4 |
| Μερίσματα πληρωτέα | 2,4 | 2,4 |
| Λοιπές βραχυπρόθεσμες υποχρεώσεις | 400,0 | 389,4 |
| **Σύνολο βραχυπρόθεσμων υποχρεώσεων** | **1.699,5** | **1.647,4** |
| **Σύνολο υποχρεώσεων** | **3.056,2** | **3.030,3** |
| **ΣΥΝΟΛΟ ΙΔΙΩΝ ΚΕΦΑΛΑΙΩΝ ΚΑΙ ΥΠΟΧΡΕΩΣΕΩΝ** | **5.157,1** | **4.995,2** |

**ΙΙΙ . ΕΝΟΠΟΙΗΜΕΝΗ ΚΑΤΑΣΤΑΣΗ ΑΠΟΤΕΛΕΣΜΑΤΩΝ**

|  |  |  |  |
| --- | --- | --- | --- |
| **(Ευρώ εκατ.)** | **Q1'25** | **Q1'24** | **y-o-y** |
| **Σταθερή Τηλεφωνία:** |  |  |  |
| Έσοδα λιανικής | 228,6 | 229,1 | -0,2% |
| Έσοδα χονδρικής | 141,8 | 149,0 | -4,8% |
| Λοιπά έσοδα | 125,8 | 112,2 | +12,1% |
| **Σύνολο εσόδων σταθερής τηλεφωνίας** | **496,2** | **490,3** | **+1,2%** |
| **Κινητή Τηλεφωνία:** |  |  |  |
| Έσοδα υπηρεσιών | 282,2 | 282,1 | 0,0% |
| Έσοδα πώλησης συσκευών | 67,9 | 73,4 | -7,5% |
| Λοιπά έσοδα | 4,6 | 4,8 | -4,2% |
| **Σύνολο εσόδων κινητής τηλεφωνίας** | **354,7** | **360,3** | **-1,6%** |
|  |  |  |  |
| **Λοιπά έσοδα** | **27,9** | **27,0** | **+3,3%** |
| **Σύνολο κύκλου εργασιών** | **878,8** | **877,6** | **+0,1%** |
|  |  |  |  |
| **Λοιπά λειτουργικά εσοδα** | **2,1** | **3,6** | **-41,7%** |
| **Λειτουργικά έξοδα** |  |  |  |
| Έξοδα διασύνδεσης και περιαγωγής | (104,5) | (112,3) | -6,9% |
| Πρόβλεψη για αναμενόμενες πιστωτικές ζημιές | (8,6) | (8,5) | +1,2% |
| Αποδοχές προσωπικού | (100,9) | (103,6) | -2,6% |
| Κόστη σχετιζόμενα με προγράμματα εθελουσίας αποχώρησης | (12,8) | (9,9) | +29,3% |
| Έξοδα εμπορικών προμηθειών | (22,3) | (23,6) | -5,5% |
| Κόστος εμπορευμάτων | (80,6) | (102,2) | -21,1% |
| Έξοδα συντήρησης και επισκευών | (23,0) | (20,8) | +10,6% |
| Έξοδα προώθησης | (17,0) | (15,2) | +11,8% |
| Λοιπά λειτουργικά έξοδα | (175,1) | (146,3) | +19,7% |
| **Σύνολο λειτουργικών εξόδων πριν από αποσβέσεις και απομειώσεις** | **(544,8)** | **(542,4)** | **+0,4%** |
|  |  |  |  |
| **Λειτουργικά κέρδη προ χρηματοοικονομικών και επενδυτικών δραστηριοτήτων, αποσβέσεων και απομειώσεων** | **336,1** | **338,8** | **-0,8%** |
| Αποσβέσεις και απομειώσεις | (149,9) | (156,6) | -4,3% |
| **Λειτουργικά κέρδη προ χρηματοοικονομικών και επενδυτικών δραστηριοτήτων** | **186,2** | **182,2** | **+2,2%** |
| **Έσοδα και έξοδα από χρηματοοικονομικές και επενδυτικές δραστηριότητες** |  |  |  |
| Χρηματοοικονομικά έσοδα και έξοδα | (3,1) | (4,3) | -27,9% |
| Συναλλαγματικές διαφορές,καθαρές | - | 0,1 | - |
| Κέρδη/(Ζημιές) από συμμετοχές και λοιπά χρηματοοικονομικά περιουσιακά στοιχεία - Απομειώσεις | 0,3 | 0,3 | 0,0% |
| **Συνολικά κέρδη/(ζημιές) από χρηματοοικονομικές και επενδυτικές δραστηριότητες** | **(2,8)** | **(3,9)** | **-28,2%** |
|  |  |  |  |
| **Κέρδη προ φόρων** | **183,4** | **178,3** | **+2,9%** |
| Φόρος εισοδήματος | (34,5) | (43,5) | -20,7% |
| **Κέρδη χρήσης** | **148,9** | **134,8** | **+10,5%** |

**IV. ΚΑΤΑΣΤΑΣΗ ΤΑΜΕΙΑΚΩΝ ΡΟΩΝ**

|  |  |  |
| --- | --- | --- |
| **(Ευρώ εκατ.)** | **Q1'25** | **Q1'24** |
|  |  |  |
| **Ταμειακές ροές από λειτουργικές δραστηριότητες** |  |  |
| Κέρδη προ φόρων | 183,4 | 178,3 |
| Προσαρμογές για: |  |  |
| Αποσβέσεις και απομειώσεις | 149,9 | 156,6 |
| Κόστη σχετιζόμενα με προγράμματα εθελούσιας αποχώρησης | 12,8 | 9,9 |
| Πρόβλεψη για αποζημίωση προσωπικού | 0,5 | 0,5 |
| Συναλλαγματικές διαφορές. καθαρές | - | (0,1) |
| (Κέρδη) / ζημιές από συμμετοχές και λοιπά χρηματοοικονομικά περιουσιακά στοιχεία - Απομειώσεις | (0,3) | (0,3) |
| Χρηματοοικονομικά έξοδα, καθαρά | 3,1 | 4,3 |
| ***Προσαρμογές για μεταβολές λογαριασμών κεφαλαίου κίνησης:*** | ***(103,4)*** | ***(25,4)*** |
| Μείωση / (αύξηση) αποθεμάτων | *(12,5)* | *(2,8)* |
| Μείωση / (αύξηση) απαιτήσεων | *(78,1)* | *(51,3)* |
| (Μείωση) / αύξηση υποχρεώσεων (πλην δανεισμού) | *(12,8)* | *28,7* |
| Καταβολές προγραμμάτων εθελούσιας αποχώρησης | (11,1) | (2,2) |
| Καταβολές αποζημίωσης προσωπικού και λογαριασμού νεότητας εκτός εισφορών εργαζομένων | (1,3) | (1,8) |
| Χρεωστικοί τόκοι και συναφή έξοδα καταβεβλημένα (πλην μισθώσεων) | (3,0) | (2,8) |
| Τόκοι μισθώσεων καταβεβλημένοι | (2,5) | (2,8) |
| Φόρος εισοδήματος (καταβεβλημένος)/εισπρακτέος | 7,8 | (54,0) |
| **Καθαρές ταμειακές εισροές από λειτουργικές δραστηριότητες** | **235,9** | **260,2** |
| **Ταμειακές ροές από επενδυτικές δραστηριότητες** |  |  |
| Καθαρές εκροές σχετιζόμενες με πώληση θυγατρικών / συμμετοχών | (0,2) | (8,6) |
| Αποπληρωμές εισπρακτέων δανείων | 2,4 | 1,8 |
| Αγορά ενσώματων και άυλων παγίων περιουσιακών στοιχείων | (125,5) | (117,5) |
| Πιστωτικοί τόκοι εισπραχθέντες | 2,5 | 3,4 |
| **Καθαρές ταμειακές ροές από επενδυτικές δραστηριότητες** | **(120,8)** | **(120,9)** |
| **Ταμειακές ροές από χρηματοδοτικές δραστηριότητες** |  |  |
| Απόκτηση ιδίων μετοχών | (15,8) | (16,0) |
| Αποπληρωμή υποχρεώσεων από μισθώσεις | (16,2) | (19,0) |
| Χρηματοοικονομικές υποχρεώσεις σχετιζόμενες με ηλεκτρονικά πορτοφόλια | (0,1) | (0,1) |
| **Καθαρές ταμειακές εκροές από χρηματοδοτικές δραστηριότητες** | **(32,1)** | **(35,1)** |
| **Καθαρή αύξηση/( μείωση) ταμειακών διαθεσίμων και ταμειακών ισοδυνάμων** | **83,0** | **104,2** |
| **Ταμειακά διαθέσιμα και ταμειακά ισοδύναμα έναρξης χρήσης** | 467,0 | 463,9 |
| Συναλλαγματικές διαφορές στα διαθέσιμα | (0,4) | (0,3) |
| **Ταμειακά διαθέσιμα και ταμειακά ισοδύναμα λήξης χρήσης** | **549,6** | **567,8** |